Fontos jogi nyilatkozat

|

52007PC0254

Javaslat: a Tanács rendelete az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendelet módosításáról  /* COM/2007/0254 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 16.5.2007COM(2007) 254 véglegesJavaslat:A TANÁCS RENDELETEaz egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendelet módosításáról(előterjesztő: a Bizottság)INDOKLÁS1) A JAVASLAT HÁTTERE |A javaslat indokai és célkitűzései A Bizottság a gazdasági vámkérdésekkel foglalkozó csoport segítségével felülvizsgálta a közös vámtarifában rögzített autonóm vámtételek ideiglenes felfüggesztésére irányuló valamennyi kérelmet, melyet a tagállamok nyújtottak be. A mellékelt javaslat egyes ipari és mezőgazdasági termékekre vonatkozik. A fenti termékekre vonatkozó felfüggesztésre irányuló kérelmeket az autonóm vámtételek felfüggesztéséről és a kontingensekről szóló bizottsági közleményben (HL C 128., 1998.4.25., 2. o.) meghatározott feltételek figyelembevételével vizsgálták meg. E felülvizsgálatot követően a Bizottság úgy véli, hogy a vámtételek felfüggesztése indokolt a rendeletre irányuló javaslat I. mellékletében felsorolt termékek esetében. Azokat a termékeket, melyek felfüggesztése már nem szolgálja a Közösség gazdasági érdekeit, visszavonták. E rendelet mellékletei felsorolják azokat a termékeket, melyek esetében felfüggesztést javasolnak, illetve melyek esetében változtatni kell a szövegezésen, továbbá azon termékeket, melyeket töröltek az 1255/96/EK rendelet mellékletéből. Az intézkedés érvényességi ideje 2007. július 1-jétől 2011. december 31-ig terjed annak érdekében, hogy ezen időszak alatt gazdasági szempontból megvizsgálhassák az egyes felfüggesztéseket. Ezen időszakot követően azon felfüggesztéseket, melyek érvénytelenítését vagy meghosszabbítását a Bizottság és a gazdasági vámkérdésekkel foglalkozó csoport szükségesnek ítéli, meghosszabbítják vagy törlik. |Általános összefüggések A Bizottság érdeke a közös vámtarifában rögzített autonóm vámtételek részleges vagy teljes felfüggesztése több olyan új termék esetében, melyek nem szerepelnek az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK tanácsi rendelet mellékletében. |Meglévő rendelkezések a javaslat által szabályozott területen HL L 158., 1996.6.29., 1. o. A legutóbb a 300/2006/EK rendelettel (HL L 395., 2006.12.30., 1. o.) módosított rendelet. |Összhang az Unió egyéb szakpolitikáival és célkitűzéseivel Összhangban áll az agrár-, kereskedelem-, vállalkozás-, fejlesztés- és külpolitikával. Ez a javaslat különösen nem ró terhet az EU-val kötött preferenciális kereskedelmi megállapodások (pl. Általános Preferenciarendszer, AKCS-szabályozás) előnyeit élvező fejlődő országokra. |2) KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |A konzultáció módszerei, a megcélzott főbb ágazatok és a válaszadók általános bemutatása Konzultációra került sor az egyes tagállamok iparágait képviselő, gazdasági vámkérdésekkel foglalkozó csoporttal. A válaszok összefoglalása és figyelembevételük módja Valamennyi felsorolt felfüggesztés a csoporton belüli megbeszélések alapján létrejött megállapodás eredménye. |Szakértői vélemények összegyűjtése és felhasználása |Érintett tudomány- és szakterületek A tagállamokat képviselő szakértők a gazdasági vámkérdésekkel foglalkozó csoportban. Alkalmazott módszer Nyílt konzultáció. A konzultációba bevont legfontosabb szervezetek/szakértők Az egyes tagállamok által kijelölt szakértők A beérkezett és felhasznált javaslatok összefoglalása Nem merült fel olyan súlyos kockázat lehetősége, mely visszafordíthatatlan következményekkel járhatna. A szakértői vélemények nyilvánosságát biztosító eszközök A javaslat közzététele |Hatásvizsgálat Nem alkalmazható. A Bizottság 2007. évi munka- és jogalkotási programja tartalmazza a javaslatot. |3) A JAVASLAT JOGI ELEMEI |A javasolt intézkedés összefoglalása Javaslat az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK tanácsi rendelet módosítására. |Jogalap A 26. cikk. |A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható. |Az arányosság elve A javaslat a következő ok(ok) miatt felel meg az arányosság elvének: |A javasolt intézkedések összhangban vannak a „Vám 2007” cselekvési program célkitűzéseivel. |Ezen intézkedéscsomag összhangban áll a külkereskedelemben tevékenykedő szereplőkre vonatkozó eljárások egyszerűsítését célzó elvekkel, valamint az autonóm vámtételek felfüggesztéséről és a kontingensekről szóló bizottsági közleménnyel. |Az eszközök megválasztása |Javasolt eszköz: rendelet. |Más eszközök nem lennének alkalmasak a következő ok(ok) miatt: Az EK-Szerződés 26. cikke értelmében az autonóm vámtételek felfüggesztését és a kontingenseket bizottsági javaslat alapján a Tanács hagyja jóvá minősített többséggel. |4) KÖLTSÉGVETÉSI VONZATOK |Be nem hajtott vámok, melyek teljes összege 40 700 000 €/év. |5) TOVÁBBI INFORMÁCIÓK |Egyszerűsítés |A javaslat előírja a jogszabályok egyszerűsítését. |A rendeletjavaslat melléklete differenciált listát fog közzétenni a vámtételek felfüggesztéséről. |Javaslat:A TANÁCS RENDELETEaz egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 26. cikkére,tekintettel a Bizottság javaslatára[1],mivel:1.  A Közösség érdeke a közös vámtarifában rögzített autonóm vámtételek részleges vagy teljes felfüggesztése az 1255/96/EK tanácsi rendelet[2] mellékletében fel nem sorolt több új termék vonatkozásában.2.  Az említett mellékletben szereplő több terméket vissza kell vonni a melléklet listájáról, mert már nem áll a Közösség érdekében a közös vámtarifában rögzített autonóm vámtételek felfüggesztésének fenntartása, vagy mert módosítani kell az árumegnevezést a termék technikai fejlődésére és a piacon érvényesülő gazdasági tendenciákra való tekintettel.3.  Ennek megfelelően azokat a termékeket, melyek megnevezése módosítást igényel, új termékeknek kell tekinteni.4.  Az intézkedés érvényességi idejét korlátozni szükséges annak érdekében, hogy ezen időszak alatt gazdasági szempontból megvizsgálhassák az egyes felfüggesztéseket. A tapasztalatok azt mutatták, hogy lejárati időt kell megállapítani az 1255/96/EK rendeletben felsorolt felfüggesztésekre vonatkozóan, a technikai és gazdasági változások figyelembevételének biztosítása céljából. Az autonóm vámtételek felfüggesztéséről és a kontingensekről szóló bizottsági közleményben[3] meghatározott elvekkel összhangban ez nem zárja ki egyes intézkedések idő előtti megszüntetését vagy az említett időszakon túli alkalmazását, amennyiben ezt gazdasági indokokkal támasztják alá.5.  Az 1255/96/EK rendeletet ezért ennek megfelelően módosítani kell.6.  Mivel ezt a rendeletet 2007. július 1-jétől kell alkalmazni, haladéktalanul hatályba kell lépnie,ELFOGADTA EZT A RENDELETET:1. cikkAz 1255/96/EK rendelet melléklete a következőképpen módosul:7.  E rendelet I. mellékletének szövegét be kell illeszteni;8.  Azon termékeket, melyek KN- és TARIC-kódja szerepel e rendelet II. mellékletében, törölni kell.2. cikk2007. július 1-jétől a közös vámtarifában rögzített autonóm vámtételek ideiglenes felfüggesztését kell alkalmazni a mellékletben szereplő termékekre vonatkozóan. A felfüggesztések az I. mellékletben megállapított időpontokban vesztik hatályukat.3. cikkEz a rendelet az Európai Unió Hivatalos Lapjában való kihirdetésének napján lép hatályba.A rendeletet 2007. július 1-jétől kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, .[…]-án/-én.a Tanács részérőlaz elnökI. MELLÉKLETKN-kód | TARIC | Árumegnevezés | Autonóm vámtétel | Érvényességi időszak |ex 0302 70 00 ex 0302 70 00 ex 0302 70 00 ex 0302 70 00 ex 0302 70 00 ex 0302 70 00 ex 0302 70 00 ex 0303 80 90 ex 0303 80 90 ex 0303 80 90 ex 0303 80 90 ex 0303 80 90 | 11 31 41 82 83 84 89 10 12 14 16 19 | Kemény halikra frissen, hűtve vagy fagyasztva | 0 % | 2007.7.1. - 2008.12.31. |ex 2009 80 79 | 87 | Boysenberry sűrített leve fagyasztva, amelynek Brix értéke legalább 61, de legfeljebb 65 | 0 % | 2007.7.1. - 2011.12.31. |ex 2009 80 99 | 93 | Nem kiskereskedelmi célra szánt fagyasztott kezeletlen kókuszvíz | 0 % | 2007.7.1. - 2011.12.31. |ex 2811 22 00 | 20 | Kozmetikai termékek gyártására szánt 5 μm (± 1 µm) részecskeméretű amorf szilícium mikrogömb (1) | 0 % | 2007.7.1. - 2011.12.31. |ex 2811 22 00 | 30 | Kozmetikai termékek gyártására szánt több mint 1 μm részecskeméretű porózus, fehér szilikagolyók (1) | 0 % | 2007.7.1. - 2011.12.31. |ex 2827 39 85 | 20 | Antimonpentaklorid, legalább 99 tömegszázalékos tisztaságú | 0 % | 2007.7.1. - 2011.12.31. |ex 2845 90 90 | 10 | Hélium-3 | 0 % | 2007.7.1. - 2011.12.31. |ex 2845 90 90 | 20 | Oxigén-18-cal legalább 95 %-ban dúsított víz | 0 % | 2007.7.1. - 2011.12.31. |ex 2845 90 90 | 30 | Szénmonoxid 13C | 0 % | 2007.7.1. - 2011.12.31. |ex 2916 39 00 | 45 | 2-Klórbenzoésav | 0 % | 2007.7.1. - 2011.12.31. |2920 90 40 | Trietilfoszfit | 0 % | 2007.7.1. - 2011.12.31. |ex 2921 51 19 | 40 | p-Feniléndiamin | 0 % | 2007.7.1. - 2011.12.31. |ex 2924 19 00 | 60 | N,N-Dimetilakrilamid | 0 % | 2007.7.1. - 2011.12.31. |ex 2926 90 95 | 61 | m-(1-Ciánetil)benzoésav | 0 % | 2007.7.1. - 2011.12.31. |ex 2929 10 90 | 80 | 1,3-Bisz(izocianátometil)benzol | 0 % | 2007.7.1. - 2011.12.31. |ex 2930 90 85 | 78 | 4-Merkaptometil-3,6-ditia-1,8-oktánditiol | 0 % | 2007.7.1. - 2011.12.31. |ex 2932 29 85 | 60 | 6'-(Dibutilamino)-3'-metil-2'-(fenilamino)-spiro[izobenzofurán-1(3H),9'-[9H]xantén]-3-on | 0 % | 2007.7.1. - 2011.12.31. |ex 2932 29 85 | 71 | 6'-(Dietilamino)-3'-metil-2'-(fenilamino)-spiro[izobenzofurán-1(3H),9'-[9H]xantén]-3-on | 0 % | 2007.7.1. - 2011.12.31. |ex 2932 29 85 | 72 | 2'-[Bis(fenilmetil)amino]-6'-(dietilamino)-spiro[izobenzofurán-1(3H),9'-[9H]xantén]-3-on | 0 % | 2007.7.1. - 2011.12.31. |ex 2933 21 00 | 70 | α-(4-Metoxibenzoil)-α-(1-benzil-5-etoxi-3-hidantoinil)-2-klór-5-dodeciloxikarbonilacetanilid | 0 % | 2007.7.1. - 2011.12.31. |ex 2933 39 99 | 50 | N-Fluor-2,6-diklórpiridinium-tetrafluorborát | 0 % | 2007.7.1. - 2011.12.31. |ex 2933 99 90 | 81 | 1,2,3-Benztriazol | 0 % | 2007.7.1. - 2011.12.31. |ex 2933 99 90 | 82 | Toliltriazol | 0 % | 2007.7.1. - 2011.12.31. |ex 3707 10 00 | 40 | Fényérzékenység kialakítására szolgáló emulzió, amely legalább 10 tömegszázalékban naftokinon-diazid-észtert, legalább 2, de legfeljebb 20 tömegszázalékban hidroxi-sztirén kopolimert és legfeljebb 7 tömegszázalékban epoxid származékot tartalmaz, 1 etoxi 2-propilacetátban és/vagy etil-laktátban oldva | 0 % | 2007.7.1. - 2011.12.31. |ex 3815 90 90 | 71 | Katalizátor, amely N-(2-hidroxi-propil-ammónium)diaza-biciklo(2,2,2) oktán-2-etilhexanoátot tartalmaz, etán-1,2-diolban oldva | 0 % | 2007.7.1. - 2011.12.31. |ex 3903 19 00 | 30 | Kristályos polisztirol, amelynek olvadáspontja 268–272°C, kristályosodási pontja pedig 247–252°C, adalék- és töltőanyag tartalommal is | 0 % | 2007.7.1. - 2011.12.31. |ex 3904 22 00 ex 3926 90 97 | 91 80 | Poli(vinil-klorid), tömegében színezett, pehely, szemcse, kavics vagy négyszögletes forgács formájában, padló- és falburkoló dekoratív elemeként történő felhasználásra (1) | 0 % | 2007.7.1. - 2008.12.31. |ex 3907 30 00 ex 3916 90 15 ex 3926 90 97 | 40 10 70 | Epoxigyanta, legalább 70 tömegszázalék szilíciumdioxid tartalommal, a 8533, 8535, 8536, 8541, 8542 vagy 8548 vámtarifaszám alá tartozó áruk kapszulázásához (1) | 0 % | 2007.7.1. - 2008.12.31. |ex 3919 10 38 | 40 | Legalább 10, de legfeljebb 50 µm teljes vastagságú, kétoldalon öntapadós módosított epoxigyanta fólia, 10-20 cm széles és 10-210 m hosszú tekercsben, a kiskereskedelmi forgalom számára nem kiszerelve | 0 % | 2007.7.1. - 2011.12.31. |ex 3920 59 90 | 10 | Metilakriláttal módosított akrilonitril kopolimeréből álló, legalább 1,0, de legfeljebb 1,3 mm vastagságú, nem laminált, nem rétegelt tekercselt lemez | 0 % | 2007.7.1. - 2011.12.31. |ex 3920 99 28 | 50 | Legalább 250, de legfeljebb 350 μm vastagságú, egyik oldalán eltávolítható védőfóliával bevont termoplasztikus poliuretán fólia | 0 % | 2007.7.1. - 2011.12.31. |ex 3920 99 59 | 55 | Ioncserélő membránok fluorozott műanyagból | 0 % | 2007.7.1. - 2008.12.31. |ex 5004 00 10 | 10 | Selyemfonal (a selyemhulladékból sodort fonal kivételével), nem kiskereskedelmi célra szánt, fehérítetlen, tisztított vagy fehérített tisztaselyem | 0 % | 2007.7.1. - 2011.12.31. |ex 5004 00 90 | 10 | Tiszta selyemből fonott szál, kiskereskedelmi forgalom számára nem kiszerelve | 2.5 % | 2007.7.1. - 2011.12.31. |ex 5907 00 90 | 10 | Textília ragasztóval bevonva, amelyben a beágyazott gömbök átmérője legfeljebb 150 μm | 0 % | 2007.7.1. - 2011.12.31. |ex 7011 20 00 | 20 | Üveg kúp (képernyőtölcsér) katódsugárcsőhöz, átlómérete legalább 508,8 mm, de legfeljebb 811,0 mm | 0 % | 2007.7.1. - 2011.12.31. |ex 7011 20 00 | 50 | Képernyőüveg fényáteresztő képessége 11,43 mm üvegvastagság mellett 52,5 % (± 5 %) és átlómérete legalább 512,1 mm de legfeljebb 814,2 mm és méretei 341,8 x 440,5 x 94,1 mm (± 1,4 mm) vagy 359,4 x 454,8 x 80,0 mm (± 1,4 mm) vagy 358,0 x 454,0 x 90,0 (± 1,4 mm) vagy 359,4 x 454,8 x 72,0 (± 1,4 mm) vagy 396,0 x 633,0 x 103,7 mm (± 1,4 mm) vagy 472,7 x 600,8 x 97,6 mm (± 1,4 mm) vagy 472.7 x 600,8 x 84,5 mm (± 1,4 mm) vagy 445,0 x 726,1 x 112,5 mm (± 1,4 mm) vagy 445,0 x 726,1 x 93,0 mm (± 1,4 mm) | 0 % | 2007.7.1. - 2011.12.31. |ex 8407 90 10 | 10 | Négyütemű benzinmotorok, legfeljebb 250 cm³ hengerűrtartalommal a 8433 11 alszám alá tartozó fűkaszáló gépek, a 8433 20 10 alszám alá tartozó motoros fűnyíró gépek, a 8432 29 50 alszám alá tartozó motorhajtású aprítók vagy a 8436 80 99 alszám alá tartozó kerti zúzók gyártásához (1) | 0 % | 2007.7.1. - 2011.12.31. |ex 8413 91 00 | 20 | Mangán-szilícium-bronz tárcsa gépjármű klímaberendezéséhez használt folyadékszivattyú gyártásához, legalább 58,0 de legfeljebb 63,0 tömegszázalék réztartalommal | 0 % | 2007.7.1. - 2011.12.31. |ex 8501 31 00 | 30 | Kommutátor nélküli egyenáramú (DC) motor háromfázisú tekercselésel, külső átmérője legalább 85 mm, de nem haladja meg a 115 mm-t, nominális forgatónyomatéka 2,23 Nm (± 1,0 Nm), 1550 RPM (± 350 RPM)percenkénti fordulatszámon számított teljesítménye legalább 120 W, de nem haladja meg a 520 W-ot, tápfeszültsége 12 V, Hall effektusos érzékelőkkel ellátott áramkörrel felszerelve, elektromos szervokormánnyal való használatra (elektromos szervomotor) (1) | 0 % | 2007.7.1. - 2011.12.31. |ex 8507 80 30 | 40 | Téglalap lítium-ion akkumulátor, amelynek hossza legalább 80 mm, de nem több, mint 1000 mm, szélessége legalább 25 mm, de nem több, mint 150 mm, magassága legalább 100 mm, de nem több, mint 500 mm, súlya legalább 0,5 kg, de nem több, mint 30 kg, kapacitása legalább 20 Ah, de nem több, mint 1000 Ah, , a 8903 vámtarifaszám alá tartozó termékekbe való beépítés céljából, tölthető villamos tápegységek gyártásához (1) | 0 % | 2007.7.1. - 2011.12.31. |ex 8529 90 65 | 70 | Egy elektronikus integrált áramkörből és egy hajlékony nyomtatott áramkörből álló egységmeghajtó, LCD-modulok gyártásához (1) | 0 % | 2007.7.1. - 2011.12.31. |ex 8539 39 00 | 20 | LCD modulok hátsó fényforrásába beépíthető, 5 mm-t meg nem haladó átmérőjű, 120 mm-nél nagyobb, de 1570 mm-t meg nem haladó hosszúságú hidegkatódos fénycsövek (CCFL) vagy külső elektródos fénycsövek (EEFL) (1) | 0 % | 2007.7.1. - 2011.12.31. |ex 8540 11 11 | 95 | Színes katódsugárcső lyukmaszkkal, elektronágyúval, eltérítőtekerccsel és képernyővel, amelynél a szélesség/magasság aránya 4/3 és a képernyő átlóméret 42 cm | 0 % | 2007.7.1. - 2011.12.31. |ex 8540 11 19 | 91 | Színes katódsugárcső egymás mellett elhelyezett elektronágyúkkal (soros -in-line- technológia), a képernyő átlómérete legalább 79 cm | 0 % | 2007.7.1. - 2011.12.31. |ex 9001 20 00 ex 9001 90 00 | 20 55 | Optikai, diffúziós, reflektor vagy prizma-lapok, nem nyomtatott diffúzor-lapok, függetlenül attól, hogy polarizálók-e, speciálisan daraboltak, LCD-modulok gyártásához (1) | 0 % | 2007.7.1. - 2011.12.31. |ex 9001 90 00 | 70 | Poli(etilén tereftalát) film, az ASTM D2103-nak megfelelően legfeljebb 300 µm vasatgságú, amelynek egyik oldalán 90°-os prizmaszöggel és a prizmák között 50 µm-es távolsággal rendelkező akrilgyantából lévő prizmák vannak | 0 % | 2007.7.1. - 2011.12.31. |(1) | A jelen alszám alá történő besorolás a vonatkozó közösségi rendelkezésekben meghatározott feltételek teljesülése mellett jöhet létre (lásd a 2454/93/EGK bizottsági rendelet 291–300. cikkét – HL L 253., 1993.10.11., 1. o.). |II. MELLÉKLETKN-kód | TARIC |0302 70 00 0302 70 00 0302 70 00 0302 70 00 0302 70 00 0302 70 00 0302 70 00 0303 80 90 0303 80 90 | 11 31 41 82 83 84 89 10 19 |3707 10 00 | 20 |3904 22 00 3926 90 98 | 91 80 |3907 30 00 3916 90 15 3926 90 98 | 40 10 70 |3919 10 38 | 40 |3920 99 53 3920 99 59 | 55 |5004 00 10 5004 00 90 | 10 10 |5402 49 00 | 85 |5503 90 90 | 40 |5907 00 90 | 10 |6307 90 10 | 10 |7019 19 10 | 40 |8540 11 19 | 91 |9001 20 00 | 20 |9001 90 00 | 55 |9001 20 00 | 30 |9001 90 00 | 65 |PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ1. A JAVASLAT CÍME:Javaslat az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK tanácsi rendelet módosítására2. KÖLTSÉGVETÉSI TÉTELEK:Alcím és jogcímcsoport: 12. alcím, 120. jogcímcsoportA költségvetésben 2007-re előirányzott összeg: 15 287 900 €3. PÉNZÜGYI HATÁS( A javaslatnak nincsenek pénzügyi vonzatai.(x A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:(millió € egy tizedesjegyig)Költségvetési tétel | Bevétel[4] | Időszak, kezdődátum: éééé/hh/nn | [A 2007. év 2. fele, és 2008 –2011. év] |120. cikk | Saját forrásokra gyakorolt hatás | 2007/07/01 – 2011/12/31 | - 40,7 /év |4. CSALÁSELLENES INTÉZKEDÉSEKAz e tanácsi rendeletben szereplő egyes termékek végső felhasználásának ellenőrzéseit a Közösségi Vámkódex végrehajtására vonatkozó rendelkezések megállapításáról szóló 2454/93/EGK bizottsági rendelet 291–300. cikkével összhangban folytatják le.5. EGYÉB ÉSZREVÉTELEKA gazdasági problémák csökkentése érdekében lejárati időt állapítottak meg.E javaslat tartalmazza a meglévő rendelet mellékletében a következők figyelembevétele érdekében elvégzendő módosításokat:1. a felfüggesztés iránti, benyújtott és elfogadott új kérelmek;2. a termék technikai fejlődése és a piacon érvényesülő gazdasági tendenciák, melyek egyes meglévő felfüggesztések megszüntetését eredményezik.KiegészítésE melléklet az árumegnevezések, illetve a KN- vagy TARIC-kódok változásaiból eredő módosításokon felül 37 új terméket tartalmaz. Az e felfüggesztéseknek megfelelő, be nem hajtott vámtételek a kérelmező tagállamba történő várható behozatalok alapján számítva 2007. 2. félévére és 2008 – 2011-re vonatkozóan elérik az évi 31,6 millió EUR-t.Az előző évekre vonatkozó meglévő statisztikák alapján azonban úgy tűnik, hogy ezt az összeget meg kell szorozni egy 1,8-re becsült átlagos szorzótényezővel annak érdekében, hogy figyelembe vegyék az ugyanezen felfüggesztéseket alkalmazó más tagállamokba történő behozatalokat. Ez azt jelenti, hogy a bevételkiesés mintegy 57,1 millió EUR/év .Visszavonás:Hét terméket vontak vissza e mellékletből a vámok visszaállításának érdekében. Ez a források 2,8 millió EUR-val történő növelését jelenti a felfüggesztés iránti kérelmek vagy a rendelkezésre álló statisztikák (2005) alapján számolva.E művelet becsült költségeA rendelkezésre álló statisztikák (2005) alapján az e rendelet miatti bevételkiesésre mért hatás a becslések szerint így a 2007.07.01 – 2011.12.31. közötti időtartamra 57,1 – 2,8 = 54,3 millió EUR (bruttó összeg, beleértve a behajtás költségeit) x 0,75 = 40,7 millió EUR/év .A hagyományos saját forrásokban mutatkozó hiányt a tagállamoknak a GNP-összetevő nagyobb mértékű igénybevételével kell pótolniuk.[1] HL C […]., […], […]. o.[2] HL L 158., 1996.6.29., 1. o. A legutóbb az 1897/2006/EK rendelettel módosított rendelet.(HL L 395., 2006.12.30., 1. o.).[3] HL C 128., 1998.4.25., 2. o.[4] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a beszedési költségek 25 %-ának levonásával kapott bruttó összegeket.


|

52011PC0310

/* COM/2011/0310 végleges - NLE 2011/0134 */  A TANÁCS RENDELETE az Európai Közösség és a Marokkói Királyság között létrejött halászati partnerségi megállapodás szerinti halászati lehetőségek elosztásáról Javaslat A TANÁCS RENDELETE az Európai Közösség és a Marokkói Királyság között létrejött halászati partnerségi megállapodás szerinti halászati lehetőségek elosztásáról

	INDOKOLÁSA Tanácstól kapott megbízás[1] alapján az Európai Bizottság tárgyalásokat folytatott a Marokkói Királysággal az Európai Közösség és a Marokkói Királyság között 2006. május 22-én létrejött halászati partnerségi megállapodáshoz csatolt jegyzőkönyv egyéves időtartamra történő meghosszabbításáról. A tárgyalások eredményeként a felek 2011. február 25-én parafálták az előző jegyzőkönyv meghosszabbításáról szóló jegyzőkönyvet. A jegyzőkönyv időbeli hatálya 2011. február 28-tól 2012. február 27-ig terjedő időszakra szól, tekintettel arra, hogy az előző jegyzőkönyv hatálya 2011. február 27-én lejárt.A jegyzőkönyv a javaslat szerint egy évre szól, ami az EU-nak elegendő időt hagy egy hosszabb időszakra szóló jövőbeli jegyzőkönyv kilátásainak értékelésére.A partnerségi megállapodás új jegyzőkönyvét a Bizottság a Tanács elé terjesztette az aláírás és az ideiglenes alkalmazás jóváhagyása céljából. A szóban forgó jegyzőkönyvet annak megkötése céljából a Bizottság a Tanácsnak és a Parlamentnek is benyújtotta.A jegyzőkönyv hat halászati kategóriában ír elő halászati lehetőségeket:-  Kisüzemi nyílt tengeri halászat északon: 20 kerítőhálós halászhajó,-  Kisüzemi halászat északon: 30 fenékhorogsoros halászhajó,-  Kisüzemi halászat délen: 20 hajó,-  Tengerfenéki halászat: 22 hajó,-  Tonhalhalászat: 27 hajó,-  Ipari célú nyílt tengeri halászat: 60 000 tonnányi fogás.A Bizottság mindezek alapján javasolja, hogy a Tanács fogadja el ezt a rendeletet.2011/0134 (NLE)JavaslatA TANÁCS RENDELETEaz Európai Közösség és a Marokkói Királyság között létrejött halászati partnerségi megállapodás szerinti halászati lehetőségek elosztásárólAZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 43. cikke (3) bekezdésére,tekintettel a Bizottság javaslatára,mivel:1.  A Tanács 2006. május 22-én elfogadta az Európai Közösség és a Marokkói Királyság között létrejött halászati partnerségi megállapodás megkötéséről szóló 764/2006/EK rendeletet[2].2.  A felek 2011. február 25-én egy új, a partnerségi megállapodáshoz csatolt jegyzőkönyvet[3] parafáltak. Ez a jegyzőkönyv a halászat tekintetében a Marokkói Királyság felségterületéhez vagy joghatósága alá tartozó vizeken halászati lehetőségeket biztosít az uniós hajóknak.3.  A Tanács […]-án/-én elfogadta az új jegyzőkönyv aláírásáról és ideiglenes alkalmazásáról szóló XXX/2010/EU határozatot[4].4.  A jegyzőkönyv alkalmazásának időszakára vonatkozóan fontos meghatározni a halászati lehetőségek tagállamok közötti elosztásának módját.5.  Amennyiben úgy tűnik, hogy a jegyzőkönyv értelmében az Unió számára kiosztott halászati lehetőségek nincsenek teljes mértékben kihasználva, a Bizottság erről – a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről szóló, 2008. szeptember 29-i 1006/2008/EK tanácsi rendelet[5] 10. cikkének (1) bekezdésével összhangban – tájékoztatja az érintett tagállamokat. Ha a Tanács által megállapítandó határidőn belül nem érkezik válasz, azt annak megerősítéseként kell tekinteni, hogy az érintett tagállam hajói nem használják ki teljes mértékben az adott időszakban számukra rendelkezésre álló halászati lehetőségeket. Indokolt megállapítani ezt a határidőt.6.  Mivel az előző jegyzőkönyv hatálya 2011. február 27-én lejárt, ezt a rendeletet helyénvaló 2011. február 28-tól alkalmazni.ELFOGADTA EZT A RENDELETET:1. cikk(1) Az Európai Közösség és a Marokkói Királyság között létrejött halászati partnerségi megállapodáshoz csatolt jegyzőkönyvben (a továbbiakban: jegyzőkönyv) rögzített halászati lehetőségek a tagállamok között a következők szerint kerülnek elosztásra:Halászati kategória | Hajó típusa | Tagállam | Engedélyek vagy kvóta |Kisüzemi halászat északon, nyílt tengeri fajok | kerítőhálós hajók | Spanyolország | 20 |Kisüzemi halászat északon | fenékhorogsoros halászhajók (< 40 BT) | Spanyolország | 20 |Portugália | 7 |fenékhorogsoros halászhajók (> 40 BT < 150 BT) | Portugália | 3 |Kisüzemi halászat délen | Spanyolország | 20 |Tengerfenéki halászat | fenékhorogsoros halászhajók | Spanyolország | 7 |Portugália | 4 |vonóhálós halászhajók | Spanyolország | 10 |Olaszország | 1 |Tonhalhalászat | horgászbotos hajók | Spanyolország | 23 |Franciaország | 4 |Ipari célú nyílt tengeri halászat | Németország | 4 850 t |Litvánia | 15 520 t |Lettország | 8 730 t |Hollandia | 19 400 t |Írország | 2 500 t |Lengyelország | 2 500 t |Egyesült Királyság | 2 500 t |Spanyolország | 400 t |Portugália | 1 333 t |Franciaország | 2 267 t |(2) Az 1006/2008/EK rendelet az Európai Közösség és a Marokkói Királyság közötti létrejött halászati partnerségi megállapodás sérelme nélkül alkalmazandó.(3) Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben meghatározott halászati lehetőségeket, a Bizottság az 1006/2008/EK rendelet 10. cikkében foglalt rendelkezéseknek megfelelően figyelembe veszi bármely más tagállam halászati engedély iránti kérelmét is. Az a határidő, amelyen belül a tagállamoknak az 1006/2008/EK rendelet 10. cikkének (1) bekezdése szerint meg kell erősíteniük, hogy a megállapodás alapján számukra megítélt halászati lehetőségeket nem használják ki teljes mértékben, 10 munkanap attól a naptól számítva, amikor a Bizottság közli velük az erre vonatkozó információt.2. cikkEz a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2011. február 28-tól kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,a Tanács részérőlaz elnök [1] 6486/1/11 REV 1 jelzetű dokumentum (2011. február 18.)[2] A Tanács 764/2006/EK rendelete (2006.5.22.), HL L 141., 2006.5.29., 1. o.[3] HL L […]., […]., […]. o.[4] HL C […]., […]., […]. o.[5] HL L 286., 2008.10.29., 33. o.


Fontos jogi nyilatkozat

|

52005PC0155

Javaslat a Tanács rendelete a túlzott hiány esetén követendő eljárás végrehajtásának felgyorsításáról és pontosításáról szóló 1467/97/EK rendelet módosításáról  /* COM/2005/0155 végleges - CNS 2005/0061 */

	Brüsszel, 20.4.2005COM(2005) 155 végleges2005/0061 (CNS)JavaslatA TANÁCS RENDELETEa túlzott hiány esetén követendő eljárás végrehajtásának felgyorsításáról és pontosításáról szóló 1467/97/EK rendelet módosításáról(előterjesztő: a Bizottság)INDOKOLÁS1. Az Európai Tanács 1997. június 17-i amszterdami ülésén a Szerződés alapelveivel és eljárásaival összhangban elfogadta a Stabilitási és Növekedési Paktumot. 2004 júniusában mindazonáltal az Európai Tanács megállapította, hogy az uniós pénzügypolitikai keretszabályozások terén nagyobb fokú átláthatóságra és nemzeti felelősségre, valamint ezen előírások és szabályok jobb végrehajtására van szükség. A Bizottság 2004. szeptember 3-án közleményt adott ki „a gazdasági kormányzás erősítéséről és a Stabilitási és Növekedési Paktum végrehajtásának pontosításáról”, amelyben meghatározta a Stabilitási és Növekedési Paktum jövőbeni felépítésének fő irányát és javaslatot tett a paktum gazdasági alapjának és hitelességének megerősítésére, valamint megvalósításának javítására.A Bizottság közleményét követően a Tanács és a Bizottság vitát indított azzal a céllal, hogy a Stabilitási és Növekedési Paktum reformját illetően konszenzusra jussanak. A Tanács 2005. március 20-án elfogadta „A Stabilitási és Növekedési Paktum végrehajtásának javításáról” szóló jelentést. Jelentésében a Tanács kiemelte, hogy szükség van a pénzügypolitikai keret alkalmazása és a nemzeti felelősség javítására, a paktum gazdasági alapjainak megerősítésére és hatékonyságának fokozására a prevenció és a korrekció területén egyaránt, az államháztartás hosszú távú teherbíró-képességének fenntartására, a növekedés ösztönzésére, valamint az elkövetkező generációk túlzott megterhelésének elkerülésére.2005. március 22-23-i ülésén az Európai Tanács elfogadta ezt a jelentést, kinyilvánítva, hogy az aktualizálja és kiegészíti az 1466/97/EK és 1467/97/EK tanácsi rendeletekből, valamint az Európai Tanács Stabilitási és Növekedési Paktumra vonatkozó, 1997. július 7-i állásfoglalásából álló Stabilitási és Növekedési Paktumot.A 2005. március 22-23-i ülés elnökségi következtetéseiben az Európai Tanács felkérte a Bizottságot, hogy a tanácsi jelentés szellemében készítsen módosítási javaslatokat a tanácsi rendeletekhez.2. A Bizottság szem előtt tartotta a Tanács meglévő rendeleteken végrehajtandó változtatások minimalizálására irányuló törekvését. Az Európai Tanács által jóváhagyott megállapodás teljeskörű végrehajtásának biztosítása érdekében törvényi változtatások csak elengedhetetlenül szükséges esetekben kerültek bevezetésre. Az 1467/97/EK rendelet módosítási javaslata bevezeti a Tanács jelentésében explicit módon előírt négy változtatást, különös tekintettel a „súlyos gazdasági hanyatlás” meghatározására, az „egyéb lényeges tényezők” meghatározására és szerepére, a túlzott hiány esetén követendő eljárás keretein belül meghozandó intézkedések határidejének meghosszabbítására, valamint a folyamat egyes lépései megismétlésének lehetővé tételére, különös tekintettel a 104. cikk (7) bekezdésében szereplő ajánlásokra, ill. a 104. cikk (9) bekezdésében szereplő közleményekre. Az 1467/97/EK rendeletre vonatkozóan e módosítások mellett bevezetésre kerül néhány, főként technikai jellegű, a tanácsi jelentéssel való összhang biztosítását és a túlzott hiány esetén követendő eljárás végrehajtásának megkönnyítését célzó módosítás.A jövőben a határidő, amelyen belül a Tanácsnak a 104. cikk (6) bekezdésének megfelelően döntést kell hoznia a túlzott hiány fennállásáról, nem a 3605/93/EK rendeletben rögzített jelentéstételi határidőkhöz kapcsolódik, hanem a 104. cikk (3) bekezdésének megfelelő jelentés Bizottság általi elfogadásával kezdődik. Ezzel kiküszöbölésre kerülnek azok az esetek, amelyekben a költségvetési adatokat a Bizottság (Eurostat) nem érvényesítette röviddel a 3605/93/EK tanácsi rendeletben rögzített jelentéstételi határidőt követően. További indok a határidő megváltoztatására, hogy esetenként a Bizottságnak több időre van szüksége a 104. cikk (3) bekezdése szerinti jelentések elkészítéséhez annak érdekében, hogy a Szerződés 104. cikk (3) bekezdésében említett „egyéb lényeges tényezők” hatását megfelelő módon figyelembe vegye.Ezen felül, tekintettel az 1467/97/EK rendelet módosításaira, a 3605/93/EK rendelet 4. cikk (2) és (3) bekezdésében rögzített jelentéstételi határidő és a szankciók bevezetéséről szóló döntés közötti, maximum 10 hónapos időszakot hozzá kell igazítani az eljárás valamennyi lépésének módosított határidejéhez, megteremtve a lehetőséget a 104. cikk (7) bekezdésének megfelelő módosított ajánlások, illetve a 104. cikk (9) bekezdésének megfelelő módosított közlemények közzétételére.3. Néhány, az Európai Tanács által megállapodott változtatáshoz nincs szükség az 1467/97/EK rendelet módosítására. A Bizottság magatartási kódexet állít össze e változások végrehajtásához. Ez rögzíti, hogy a túlzott hiány esetén követendő eljárás keretein belül a Bizottság és a Tanács hogyan tudja valamennyi költségvetési értékelése során megfelelő módon figyelembe venni a nyugdíjrendszer reformjának a fent említett tanácsi jelentés 3.4. szakaszával összhangban lévő megvalósítását.2005/0061 (CNS)JavaslatA TANÁCS RENDELETEa túlzott hiány esetén követendő eljárás végrehajtásának felgyorsításáról és pontosításáról szóló 1467/97/EK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 104. cikke (14) bekezdése második albekezdésére,tekintettel a Bizottság javaslatára[1],tekintettel az Európai Parlament véleményére[2],tekintettel az Európai Központi Bank véleményére[3],mivel:(1) A Stabilitási és Növekedési Paktum eredetileg a költségvetési egyenleg felügyeletének megerősítéséről és a gazdaságpolitikák felügyeletéről és összehangolásáról szóló, 1997. július 7-i 1466/97/EK tanácsi rendeletből[4], a túlzott hiány esetén követendő eljárás végrehajtásának felgyorsításáról és pontosításáról szóló, 1997. június 17-i 1467/97/EK tanácsi rendeletből[5], valamint a Stabilitási és Növekedési Paktumról szóló, 1997. június 17-i állásfoglalásból[6] állt. A Stabilitási és Növekedési Paktum bizonyította hasznosságát a költségvetési hiány rögzítésével, miközben hozzájárult a fenntartható növekedés és a munkahelyteremtés ösztönzéséhez szükséges, alacsony inflációs rátával és kamatszinttel jellemezhető, magas fokú makroökonómiai stabilitáshoz.(2) 2005. március 20-án a Tanács elfogadta „A Stabilitási és Növekedési Paktum végrehajtásának javításáról” szóló jelentést, melynek céljai a következők: a pénzügypolitikai keret alkalmazásának javítása és a nemzeti felelősség növelése a paktum gazdasági alapjainak megerősítése és hatékonyságának fokozása révén, mind a prevenció, mind a korrekció területén; az államháztartás hosszú távú teherbíró-képességének fenntartása; a növekedés ösztönzése; valamint az elkövetkező generációk túlzott megterhelésének elkerülése. A jelentést 2005. március 23-i ülésén az Európai Tanács következtetéseiben[7] elfogadta és kinyilvánította, hogy az aktualizálja és kiegészíti a Stabilitási és Növekedési Paktumot.(3) A Stabilitási és Növekedési Paktumot meg kell erősíteni, végrehajtását pontosítani kell a gazdaságpolitikák koordinálásának és ellenőrzésének javítása érdekében. Ennek során megfelelő módon figyelembe kell venni a változó körülményeket, különös tekintettel a 25 tagú Közösségek megnövekedett gazdasági heterogenitására és a várható demográfiai változásokra.(4) Az 1467/97/EK rendeletet módosítani kell annak érdekében, hogy lehetővé tegye a Stabilitási és Növekedési Paktum végrehajtása kapcsán megállapodott javítások teljeskörű alkalmazását.(5) A súlyos gazdasági hanyatlásból eredő, a referenciaértéket túllépő kivételes többlet koncepcióját felül kell vizsgálni. Ennek során megfelelő módon figyelembe kell venni az Európai Unió megnövekedett gazdasági heterogenitását.(6) Pontosítani kell valamennyi egyéb fontos, figyelembe veendő tényező definícióját és alkalmazási területét. A Bizottság jelentésének megfelelő módon tükröznie kell a gazdasági helyzet középtávú alakulását (különös tekintettel a potenciális növekedésre, az uralkodó konjunkturális körülményekre, a lisszaboni menetrendhez kapcsolódó politikák megvalósítására, és a K+F és innováció ösztönzésére irányuló politikákra), valamint a középtávú költségvetési pozíciókat (különös tekintettel a kedvező időszakok pénzügyi konszolidációra irányuló törekvéseire, az adósságállomány fenntarthatóságára, a közberuházásokra, és az államháztartás általános minőségére). Ezen felül megfelelő módon figyelembe kell venni minden olyan egyéb tényezőt, amely az érintett tagállamok véleménye szerint lényeges a referenciaérték túllépésének teljeskörű minőségi értékeléséhez. Ebben az összefüggésben különös figyelmet kell fordítani a nemzetközi szolidaritás támogatására és az európai politikai célok, nevezetesen Európa egyesítésének elérésére irányuló költségvetési törekvések növelésére, ill. magas szinten tartására, amennyiben azok hátrányos hatással vannak valamely tagállam gazdasági növekedésére és pénzügyi terheire.(7) A jövőben a határidő, amelyen belül a Tanácsnak a Szerződés 104. cikke (6) bekezdésének megfelelően döntést kell hoznia a túlzott hiány fennállásáról, nem az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló, 1993. november 22-i 3605/93/EK tanácsi rendelet[8] 4. cikkének (2) és (3) bekezdésében rögzített jelentéstételi határidőkhöz kapcsolódik, hanem a Bizottság jelentésének elfogadásával kell kezdődjön, a 104. cikk (3) bekezdésének megfelelően. Ezzel kiküszöbölhetők azok az esetek, amelyekben a költségvetés statisztikai adatait a Bizottság (Eurostat) nem érvényesítette röviddel a 3605/93/EK rendeletben rögzített jelentéstételi határidőt követően. Ezáltal a Bizottságnak több idő áll rendelkezésére a 104. cikk (3) bekezdése szerinti jelentések elkészítéséhez annak érdekében, hogy a Szerződés 104. cikk (3) bekezdésében említett „egyéb lényeges tényezők” hatását megfelelő módon figyelembe vegye.(8) A Tanács eljárási határideje a túlzott hiány esetén követendő eljárás során hozandó döntésekre túlságosan rövid volt, azt meg kell hosszabbítani.(9) A túlzott hiány azonnali kiigazítása érdekében a túlzott hiánnyal küzdő tagállamoknak hatékony akciókat kell bevezetniük, és minden évben meghatározott minimális javulást kell elérniük az egyszeri és ideiglenes intézkedésektől megtisztított, ciklikusan kiigazított nettó egyenlegben.(10) A tagállamoknak a hatékony akciók és intézkedések megtételére rendelkezésre álló maximális időszakot meg kell hosszabbítani annak érdekében, hogy az akciókat jobban be lehessen illeszteni a nemzeti költségvetési eljárásba, és világosabb intézkedés-csomagokat lehessen kidolgozni.(11) Amennyiben az érintett tagállam a 104. cikk (7) bekezdésének megfelelő ajánlásra, vagy a 104. cikk (9) bekezdésének megfelelő közleményre adott válaszként hatékony akciókat vezetett be, és a túlzott hiány Tanács által szabott határidőn belüli kiigazítását az államháztartás pénzügyi helyzetére jelentős negatív hatással lévő, előre nem látható kedvezőtlen gazdasági események akadályozzák, lehetővé kell tenni a Tanács számára, hogy a 104. cikk (7) bekezdésének megfelelő módosított ajánlást, vagy a 104. cikk (9) bekezdésének megfelelő módosított közleményt tegyen közzé.(12) A jelenlegi, a 3605/93/EK rendelet 4. cikk (2) és (3) bekezdésében rögzített jelentéstételi határidő és a szankciók bevezetéséről szóló döntés közötti, maximum 10 hónapos időszak nem lenne összhangban az eljárás egyes lépéseinek módosított határidejével, és nem tenné lehetővé a 104. cikk (7) bekezdésének megfelelő módosított ajánlások, illetve a 104. cikk (9) bekezdésének megfelelő közlemények közzétételét. Éppen ezért a maximális időszakot hozzá kell igazítani a fenti módosításokhoz.(13) A fenti változások tükrében a túlzott hiány esetén követendő eljárás Egyesült Királyság esetében alkalmazandó, az 1467/97/EK rendelet mellékletében rögzített rendelkezéseket is módosítani kell.(14) Ezért a 1467/97/EK rendeletet ennek megfelelően módosítani kell,ELFOGADTA EZT A RENDELETET:1. cikkAz 1467/97/EK rendeletet a következőképpen módosul:(1) a 2. cikk (2) és (3) bekezdése helyébe a következő szöveg lép:“2. Amikor a Tanács és a Bizottság a Szerződés 104. cikkének (3)-(6) bekezdéseivel összhangban értékel és arról dönt, fennáll-e a túlzott hiány, a referenciaérték súlyos gazdasági hanyatlásból származó túllépését a 104. cikk (2) bekezdés a) pont második francia bekezdése értelmében akkor tekinti kivételesnek, ha a referenciaérték túllépése negatív növekedési ráta, vagy egy hosszabb, a lehetséges növekedéshez képest nagyon alacsony növekedési rátájú időszak alatt felhalmozódott veszteség eredménye.3. A Bizottságnak a 104. cikk (3) bekezdésének megfelelő jelentés elkészítése során valamennyi egyéb lényeges tényezőt figyelembe kell vennie. A jelentésnek különösen megfelelő módon kell tükröznie a középtávú gazdasági és költségvetési pozíciókban bekövetkezett változást. A Bizottságnak azon tényezőket is megfelelőképpen figyelembe kell vennie, amelyeket a tagállamok nyilvánosan és a 3605/93/EK rendelet 4. cikk (2) és (3) bekezdésében rögzített jelentéstételi határidőtől számított egy hónapon belül a Bizottságnak javasolnak.4. Amikor a Bizottság azt mérlegeli, hogy fennáll-e a túlzott hiány, vagy bekövetkezhet-e a 104. cikk (2) bekezdésének a) pontjában említett kritérium nem teljesítése miatt, illetve amikor a Tanács arról dönt, hogy fennáll-e a túlzott hiány, csak akkor kell figyelembe venniük a 3. bekezdésben említett lényeges tényezőket, ha az általános költségvetési hiány közel marad a referenciaértékhez, és a referenciaérték túllépése ideiglenes.5. Amennyiben a Tanács a 104. cikk (6) bekezdése alapján úgy döntött, hogy valamely tagállamban fennáll a túlzott hiány, a Bizottságnak és a Tanácsnak egyaránt figyelembe kell vennie a későbbi eljárási lépések során a 104. cikk (3) bekezdésében említett lényeges tényezőket. A Tanácsnak nem kell figyelembe vennie e lényeges tényezőket e rendelet 3. cikkének (5) bekezdésében, illetve 5. cikkének (2) bekezdésében hivatkozott esetekben, valamint a 104. cikk (12) bekezdésének megfelelő, a 104. cikk (6)-(9) és (11) bekezdéseinek értelmében hozott döntéseinek valamelyikét vagy mindegyikét visszavonó döntése során.(2) A 3. cikk a következőképpen módosul:(a) a (3) bekezdés helyébe a következő szöveg lép:“3. A Tanács a túlzott hiány fennállásáról a 104. cikk (3) bekezdésével összhangban lévő jelentés Bizottság általi elfogadásától számított két hónapon belül, a 104. cikk (6) bekezdésével összhangban határoz. Amennyiben úgy határoz, hogy a túlzott hiány fennáll, a Tanács a 104. cikk (7) bekezdésével összhangban egyidejűleg ajánlásokat is tesz az érintett tagállamoknak(b) a (4) bekezdés helyébe a következő szöveg lép:“4. A Tanács a 104. cikk (7) bekezdésével összhangban tett ajánlása legfeljebb hat hónapos határidőt állapít meg az érintett tagállam által meghozandó hatékony intézkedésre. A Tanács ajánlása a túlzott hiány kiigazítására is megállapít egy határidőt, amelyet az annak megállapítását követő évben kell teljesíteni, kivéve ha különleges körülmények állnak fenn. Az ajánlásban a Tanács előírja a tagállamnak az egyszeri és ideiglenes intézkedésektől megtisztított, ciklikusan kiigazított nettó egyenlegében elérendő éves minimális javulást a túlzott hiány ajánlásban szereplő határidőn belüli kiigazításának biztosítása érdekében.”5. Amennyiben az érintett tagállam a 104. cikk (7) bekezdésének megfelelő ajánlásnak megfelelően hatékony akciókat vezetett be, és az ajánlás elfogadását követően az államháztartás pénzügyi helyzetére jelentős negatív hatással lévő, előre nem látható kedvezőtlen gazdasági események következnek be, a Tanács a Bizottság ajánlása alapján határozhat egy, a 104. cikk (7) bekezdésének megfelelő módosított ajánlás elfogadásáról. Ez a módosított ajánlás egy évvel meghosszabbíthatja a túlzott hiány kiigazításának határidejét. A Tanácsnak különösen figyelembe kell vennie, hogy az érintett tagállam megtette-e az egyszeri és ideiglenes intézkedésektől megtisztított, ciklikusan kiigazított nettó egyenlegében előírt éves minimális javulás elérését célzó hatékony intézkedéseket. A Tanácsnak értékelnie kell ajánlásában az államháztartás pénzügyi helyzetére jelentős negatív hatással lévő, előre nem látható kedvezőtlen gazdasági események fennállását a gazdasági előrejelzésekhez képest.”(3) Az 5. cikk helyébe a következő szöveg lép:„5. cikk1. A Tanácsnak azon határozatait, amelyekkel a 104. cikk (9) bekezdésével összhangban az érintett résztvevő tagállamot felszólítja, hogy hozzon intézkedéseket a költségvetési hiány csökkentésére, a Tanácsnak attól a határozatától számított két hónapon belül kell meghoznia, amely megállapította, hogy a 104. cikk (8) bekezdésével összhangban nem hoztak hatékony intézkedést. A közleményben a Tanács előírja a tagállamnak az egyszeri és ideiglenes intézkedésektől megtisztított, ciklikusan kiigazított nettó egyenlegében elérendő éves minimális javulást a túlzott hiány közleményben szereplő határidőn belüli kiigazításának biztosítása érdekében.”2. Amennyiben az érintett tagállam a 104. cikk (9) bekezdésének megfelelő közleménynek megfelelően hatékony akciókat vezetett be, és a közlemény elfogadását követően az államháztartás pénzügyi helyzetére jelentős negatív hatással lévő, előre nem látható kedvezőtlen gazdasági események következnek be, a Tanács a Bizottság ajánlása alapján határozhat egy, a 104. cikk (9) bekezdésének megfelelő módosított közlemény elfogadásáról. Ez a módosított közlemény egy évvel meghosszabbíthatja a túlzott hiány kiigazításának határidejét. A Tanácsnak különösen figyelembe kell vennie, hogy az érintett tagállam megtette-e az egyszeri és ideiglenes intézkedésektől megtisztított, ciklikusan kiigazított nettó egyenlegében előírt éves javulás elérését célzó hatékony intézkedéseket. A Tanácsnak értékelnie kell közleményében a költségvetés helyzetére jelentős negatív hatással lévő, előre nem látható kedvezőtlen gazdasági események fennállását a gazdasági előrejelzésekhez képest.”(4) A 6. cikk második mondatában a „két hónappal” szavak helyébe a „négy hónappal” szavak lépnek.(5) A 7. cikk helyébe a következő szöveg lép:„7. cikkHa egy résztvevő tagállam nem a Tanács 104. cikk (7) és (9) bekezdése szerint egymást követően hozott határozataival összhangban jár el, a Tanácsnak a 104. cikk (11) bekezdésével összhangban szankciót megállapító határozatát a 104. cikk (3) bekezdése szerinti jelentés Bizottság általi elfogadásától számított tizennégy hónapon belül kell meghoznia. Abban az esetben, amikor e rendelet 3. cikkének (5) bekezdése, vagy 5. cikkének (2) bekezdése alkalmazandó, a tizennégy hónapos határidő annak megfelelően módosul. Gyorsított eljárást kell alkalmazni az olyan szándékosan tervezett költségvetési hiány esetén, amelyet a Tanács túlzottnak minősít.”(6) A 9. cikk a következőképpen módosul:(a) a (2) bekezdés helyébe a következő szöveg lép:“2. Azon időszak, amely alatt az eljárást felfüggesztik, nem számít bele sem az e rendelet 7. cikkében említett időszakba, sem a 6. cikkében említett időszakba.”(b) A rendelet a következő (3) bekezdéssel egészül ki:“3. Az e rendelet 3. cikk (4) bekezdésének első mondatában említett időszak lejártát követően, valamint a 6. cikk második mondatában említett időszak lejártát követően a Bizottságnak értesítenie kell a Tanácsot arról, hogy a hozott intézkedéseket elegendőnek tekinti-e a túlzott hiány Tanács által szabott határidőn belüli kiigazításához szükséges előrelépés biztosításához, feltéve, hogy teljes mértékben megvalósításra kerülnek, valamint hogy a gazdasági helyzet az előrejelzéseknek megfelelően alakul. A Bizottság nyilatkozatát közzé kell tenni.”(7) A 104c. cikkre való hivatkozások helyébe a rendelet teljes szövegében a 104. cikkre való hivatkozás lép.(8) Az 1467/97/EK rendelet melléklete helyébe e rendelet melléklete lép.2. cikkEz a rendelet az Európai Unió Hivatalos Lapjában történő kihirdetése utáni huszadik napon lép hatályba.E rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,a Tanács részérőlaz elnökMellékletAz Egyesült Királyságra alkalmazandó határidők1. A tagállamok közötti egyenlő bánásmód biztosítása érdekében, amikor a Tanács az e rendelet 2., 3., és 4. szakaszában szereplő határozatokat meghozza, figyelembe veszi az Egyesült Királyság költségvetési évének eltérését a költségvetési évtől azzal a céllal, hogy az Egyesült Királyság vonatkozásában költségvetési évének olyan pontján hozzon határozatokat, amely hasonló ahhoz, amelyen más tagállamok esetében határozatokat hoz vagy fog hozni.2. A következő I. oszlopban meghatározott rendelkezéseket felváltják a II. oszlopban meghatározott rendelkezések.I. oszlop | II. oszlop |„a megállapítását követő évben” (3. cikk (4) bekezdés) | „a megállapítását követő költségvetési évben” |"az előző évi" (12. cikk (1) bekezdés) | "az előző költségvetési évi" |

[1] HL C []

[2] HL C []

[3] HL C []

[4] HL L 209, 1997.8.2, 1. o.

[5] HL L 209, 2002.8.2, 6. o.

[6] HL C 236, 1997.8.2, 1. o.

[7] Lásd az Európai Tanács 2005. március 22-23-i ülése következtetéseinek 2. mellékletét.

[8] HL L 332., 1993.12.31., 7. o. A legutóbb a 351/2002/EK bizottsági rendelettel (HL L 55., 2002.2.26., 23. o.) módosított rendelet.